stanford-oval/wikipedia huggingface dataset:
András Schäfer

András Schäfer (oikealla) vuonna 2022.
András Schäfer (s. 13. elokuuta 1999 Szombathely) on unkarilainen jalkapalloilija, pelipaikaltaan keskikenttäpelaaja. Hän edustanut kotimaassaan MTK Budapestia, Italiassa Genoaa ja lainasopimuksella Chievo Veronaa sekä Slovakiassa puolisen vuotta lainasopimuksella ja syyskuusta 2020 alkaen pysyvästi Dunajská Stredaa. Tammikuussa 2022 hän siirtyi Saksan Bundesliigassa pelaavaan Union Berliniin.
Italiassa Schäfer ei päässyt pelaamaan sarjaotteluita edustusjoukkueissa. Unkarin pääsarjassa hän on pelannut 16 ottelua, joissa hän on tehnyt yhden maalin, ja Slovakian pääsarjassa 52 ottelua, joissa hän on tehnyt kolme maalia elo-syyskuussa 2021. Saksan Bundesliigassa hän pelasi ensimmäisellä kausipuolikkaallaan kahdeksan ottelua ja teki niissä yhden maalin. Kaudella 2022–2023 hän pelasi Bundesliigassa 16 ja Eurooppa-liigassa viisi ottelua. Kaudella 2023–2024 hän pelasi 20 bundesliigaottelua, joissa hän teki yhden maalin. Hän oli jalkavammojen vuoksi sivussa lähes yhtäjaksoisesti vuoden ajan marraskuulta 2022 alkaen.
Schäfer pelasi Unkarin nuorisomaajoukkueissa. Hän pelasi Unkarin A-maajoukkueessa ensimmäisen kerran syyskuussa 2020 Kansojen liigan ottelussa Turkkia vastaan. Hän on huhtikuun 2024 loppuun mennessä pelannut 24 A-maaottelua ja tehnyt niissä kolme maalia, kesäkuussa 2021 ystävyysottelussa Kyprosta ja EM-kilpailujen alkulohko-ottelussa Saksaa vastaan sekä marraskuussa 2021 MM-karsintaottelussa Puolaa vastaan. Kesän 2021 EM-kilpailuissa Schäfer pelasi avauskokoonpanossa joukkueensa kaikki kolme ottelua.
Knut Albert Segerstråle

Knut Albert Segerstråle (4. huhtikuuta 1862 Helsinki – 26. toukokuuta 1920 Porvoo) oli suomalainen opettaja ja valtiopäivämies.
Segerstrålen vanhemmat olivat kapteeni Claes Otto Segerstråle ja Elisabet Constance von Born ja puoliso vuodesta 1889 Johanna Wilhelmina Frosterus. He saivat seitsemän lasta, joita olivat muun muassa taidemaalari Lennart Segerstråle, kirjailija Solveig von Schoultz, eläintieteilijä Sven Segerstråle ja arkkitehti Ellen Segerstråle. Segerstråle tuli  ylioppilaaksi Porvoossa ja valmistui filosofian maisteriksi 1886 ja teologian kandidaatiksi 1893, papiksi hänet vihittiin 1897. Hän oli Porvoon ruotsalaisen lyseon uskonnon, logiikan ja psykologian lehtori vuodesta 1902, toimittuaan sitä ennen lyhyen aikaa opettajana Helsingissä ja Vaasassa. Segerstråle oli aatelissäädyssä edustaja valtiopäivillä 1899.
Virka- ja valtiopäivämiehet Johan Viktor Segerstråle ja Claes Samuel Segerstråle sekä juristi ja valtiopäivämies Georg Otto Segerstråle olivat Knut Albert Segerstrålen veljiä.
Karl Magnus Mikael Walleen

Karl (Carl) Magnus Mikael (Michael) Walleen (11. heinäkuuta 1858 Porvoon maalaiskunta – 27. heinäkuuta 1933 Porvoon maalaiskunta) oli suomalainen vapaaherra, tilanomistaja ja valtiopäivämies.
Walleenin vanhemmat olivat kuvernööri, kenraalimajuri, vapaaherra Vladimir Alfons Walleen ja Anna Charlotta Björkenheim ja puoliso vuodesta 1893 Olga Matilda Willborg. Walleen tuli ylioppilaaksi Helsingissä, mutta oli tilanomistaja Reuhkalan kartanossa Iitissä, Tervaniemen kartanossa Haukivuorella ja viimeksi Kallolan kartanossa Porvoon maalaiskunnassa. Walleen oli aatelissäädyssä edustaja valtiopäivillä 1894.
Aleksei Mirantšuk

Aleksei Mirantšuk maaliskuussa 2017.
Aleksei Andrejevitš Mirantšuk (s. 17. lokakuuta 1995 Slavjansk-na-Kubani) on venäläinen jalkapalloilija, pelipaikaltaan keskikenttäpelaaja. Hän on edustanut kotimaassaan Lokomotiv Moskovaa ja pelannut Valioliigassa 178 ottelua, joissa hän on tehnyt 32 maalia. Hän voitti Venäjän-mestaruuden vuonna 2018 sekä Venäjän cupin vuosina 2015, 2017 ja 2019, joista kahden ensin mainitun cupin loppuottelussa hän teki maalin. Mestarien liigassa hän pelasi kahden kauden aikana kymmenen ottelua ja teki maalin Juventusta vastaan sekä vierasottelussa lokakuussa 2019 että kotiottelussa kaksi viikkoa myöhemmin.
Mirantšuk siirtyi syyskuussa 2020 italialaisseura Atalantaan. Hän pelasi kaudella 2020–2021 Serie A:ssa 25 ottelua mutta vain neljä kertaa avauskokoonpanossa. Hän teki kauden aikana neljä liigamaalia: ensimmäisessä ottelussaan marraskuussa Interiä vastaan, maaliskuussa Crotonea vastaan, huhtikuussa Bolognaa vastaan ja toukokuussa Parmaa vastaan. Kaudella 2021–2022 hän pelasi 19 liigaottelua, joissa hän oli seitsemän kertaa avauskokoonpanossa. Hän teki maalin joulukuussa Hellas Veronaa ja helmikuussa Sampdoriaa vastaan. Mestarien liigassa hän on näiden kahden kauden aikana pelannut viisi ottelua ja tehnyt yhden maalin lokakuussa 2020 FC Midtjyllandia vastaan.
Mirantšuk pelasi kauden 2022–2023 lainalla Serie A -seura Torinossa. Hän pelasi liigakauden aikana 29 ottelua, joissa hän oli 24 kertaa avauskokoonpanossa, ja teki niissä neljä maalia. Kaudella 2023–2024 hän pelaa jälleen Atalantassa.
Mirantšuk pelasi Venäjän nuorisomaajoukkueissa. Hän pelasi Venäjän A-maajoukkueessa ensimmäisen kerran kesäkuussa 2015 ystävyysottelussa Valko-Venäjää vastaan. MM-kilpailuissa 2018 hän pelasi 60 minuuttia viimeisessä alkulohko-ottelussa Uruguayta vastaan. Hän pelasi kesälle 2021 siirretyissä EM-kilpailuissa joukkueensa kaikki kolme ottelua, joista kaksi avauskokoonpanossa. Suomea vastaan hän teki ottelun ainoan maalin. Mirantšuk on pelannut vuoden 2023 loppuun mennessä 43 A-maaottelua, joista 24 ottelua avauskokoonpanossa, ja tehnyt niissä kuusi maalia: ensimmäisessä ottelussaan Valko-Venäjää vastaan ja sittemmin Belgiaa, Etelä-Koreaa, Espanjaa, San Marinoa ja EM-kilpailuissa Suomea vastaan.
Anders Christiansen

| 0 | 1 | 2 | 3 |
| --- | --- | --- | --- |
Anders Christiansen vuonna 2013.
Henkilötiedot
Koko nimi: Anders Bleg Christiansen
Syntymäaika: 8. kesäkuuta 1990 (ikä 34)
Syntymäpaikka: Kööpenhamina, Tanska
Pelipaikka: Keskikenttäpelaaja
Pituus: 174 cm
Seura
Seura:  Malmö FF
Seurat
| Vuodet | Seura | O | (M) |
| 2008–2012 |  Lyngby BK | 80 | (6) |
| 2012–2015 |  FC Nordsjælland | 67 | (5) |
| 2015–2016 |  Chievo Verona | 4 | (0) |
| 2016–2017 |  Malmö FF | 49 | (11) |
| 2018 |  KAA Gent | 4 | (0) |
| 2018– |  Malmö FF | 70 | (25) |
Maajoukkue
| 2020– |  Tanska | 5 | (0) |
 Seurajoukkueuran tilastot kattavat vain kansalliset sarjat, päivitetty 25. kesäkuuta 2021.  Maajoukkueuran tilastot päivitetty 25. kesäkuuta 2021.
Anders Bleg Christiansen (s. 8. kesäkuuta 1990 Kööpenhamina) on tanskalainen jalkapalloilija, pelipaikaltaan keskikenttäpelaaja. Hän on pituudeltaan 174-senttimetrinen. Hän edustaa Ruotsin Allsvenskanissa pelaavaa Malmö FF:ää. Aiemmin hän on pelannut kotimaansa lisäksi myös Italiassa ja Belgiassa. Hän on pelannut Tanskan maajoukkueessa viisi ottelua vuodesta 2013 alkaen.
Christiansen nousi Lyngby BK:n junioreista edustusjoukkueeseen kaudella 2008–2009, ja sarjanousun myötä hän pelasi kaudesta 2010–2011 alkaen Tanskan Superliigassa. Kesällä 2012 hän siirtyi FC Nordsjællandiin. Hän pelasi Superliigassa kaikkiaan 127 ottelua ja teki niissä yhdeksän maalia. Kansainvälisillä kentillä hän pelasi Mestarien liigassa viisi ja Eurooppa-liigassa kaksi ottelua. Tammikuussa 2015 Christiansen siirtyi italialaisseura Chievo Veronaan, jossa hän pelasi vuoden aikana vain neljä Serie A:n ottelua ja yhden Italian cupin ottelun.
Tammikuussa 2016 Christiansen siirtyi ruotsalaisseura Malmö FF:ään. Hän pelasi kahden kauden aikana 49 Allsvenskan-ottelua ja teki niissä 11 maalia. Hän voitti Ruotsin-mestaruuden sekä vuonna 2016 että 2017. Vuoden 2018 alkupuoliskon hän pelasi belgialaisseura Gentissä, jossa hänelle kertyi vain neljä liigaottelua. Kesällä 2018 hän palasi Malmöhön, jossa hän on tällä toisella rupeamallaan pelannut kesäkuuhun 2021 mennessä 70 Allsvenskan-ottelua ja tehnyt niissä 25 maalia. Kaudella 2020 hän oli 13 maalillaan joukkueensa toiseksi paras ja koko sarjan viidenneksi paras maalintekijä. Eurooppa-liigassa hänellä on Malmön pelaajana 13 ottelua, ja helmikuussa 2019 hän teki maalin ensimmäisen pudotuspelikierroksen kotiottelussa Chelseaa vastaan.
Christiansen pelasi useissa Tanskan nuorisomaajoukkueissa. Hän pelasi Tanskan A-maajoukkueessa neljä maaottelua vuosina 2013–2015 ja palasi maajoukkueeseen kesäkuussa 2021, jolloin hän pääsi EM-kilpailuihin valmistavassa ystävyysottelussa Saksaa vastaan hetkeksi kentälle.
Attila Szalai

Attila Szalai kesäkuussa 2017.
Attila Szalai (s. 20. tammikuuta 1998 Budapest) on unkarilainen jalkapalloilija, pelipaikaltaan keskuspuolustaja. Hän edustaa Saksan Bundesliigassa pelaavaa TSG 1899 Hoffenheimia mutta pelasi kaudella 2023–2024 myös lainalla saman liigan SC Freiburgissa. Hän on pelannut Unkarin A-maajoukkueessa vuodesta 2019.
Szalai siirtyi vuonna 2012 Itävaltaan Rapid Wienin junioreihin ja pelasi edustusjoukkueessa Itävallan Bundesliigassa yhden ottelun toukokuussa 2016. Kesällä 2017 hän siirtyi Unkariin Mezőkövesdin joukkueeseen, jossa hän kahden kauden aikana pelasi 45 pääsarjaottelua ja teki niissä kaksi maalia. Kesällä 2019 hän siirtyi Kyprokselle Apollon Limassolin joukkueeseen. Hän pelasi Kyproksen pääsarjassa 30 ottelua ja teki niissä kaksi maalia. Tammikuussa 2021 hän siirtyi turkkilaisseura Fenerbahçeen ja pelasi avauskaudellaan Turkin Superliigassa 21 ottelua, joissa hän teki kolme maalia. Seuraavalla kaudella hän pelasi 31 superliigaottelua ja teki niissä yhden maalin. Kaudella 2022–2023 hän pelasi 32 superliigaottelua ja teki niissä kaksi maalia. Szalai pelasi Fenerbahçessa 14 Eurooppa-liigan ja kaksi Konferenssiliigan ottelua.
Szalai siirtyi heinäkuussa 2023 saksalaisseura Hoffenheimiin. Hän pelasi vuoden 2023 loppuun mennessä neljä bundesliigaottelua. Tammikuussa 2024 hän siirtyi lainalle Freiburgiin, jossa hän pelasi loppukauden aikana kolme bundesliigaottelua.
Szalai pelasi Unkarin nuorisomaajoukkueissa. Hän pelasi Unkarin A-maajoukkueessa ensimmäisen kerran marraskuussa 2019 ystävyysottelussa Uruguayta vastaan. Hän pelasi kesällä 2021 käydyissä Euroopan-mestaruuskilpailuissa täydet minuutit joukkueensa kaikissa kolmessa ottelussa. Hän on huhtikuun 2024 loppuun mennessä pelannut 43 A-maaottelua ja tehnyt niissä yhden maalin, marraskuussa 2022 ystävyysottelussa Luxemburgia vastaan.
Adam Hložek

Adam Hložek alle 21-vuotiaiden maaottelussa Kreikkaa vastaan lokakuussa 2019.
Adam Hložek (s. 25. heinäkuuta 2002 Ivančice) on tšekkiläinen jalkapalloilija, pelipaikaltaan hyökkääjä. Hän on pituudeltaan 188-senttimetrinen. Hložek edustaa Saksan Bundesliigassa pelaavaa TSG Hoffenheimia. Hän on pelannut Tšekin maajoukkueessa vuodesta 2020.
Hložek pelasi Sparta Prahan junioreissa vuodesta 2014 ja nousi edustusjoukkueeseen kaudella 2018–2019. Hän on kauden 2021–2022 loppuun mennessä pelannut 105 Tšekin liigan ottelua ja tehnyt niissä 34 maalia. Kaudella 2020–2021 hän oli 15 maalillaan liigan paras maalintekijä yhdessä Jan Kuchtan kanssa. Hän voitti Tšekin Cupin vuonna 2020. Hän teki kaudella 2019–2020 Eurooppa-liigan karsinnoissa maalin Trabzonsporia vastaan ja pelasi kaudella 2020–2021 varsinaisessa Eurooppa-liigassa yhden ottelun.
Hložek siirtyi kesällä 2022 saksalaisseura Bayer Leverkuseniin. Hän pelasi kaudella 2022–2023 Bundesliigassa 29 ottelua ja teki niissä viisi maalia. Hän pelasi Mestarien liigassa kuusi ottelua. Leverkusen ylsi Eurooppa-liigassa välieriin ja Hložek pelasi joukkueensa kaikki kahdeksan ottelua ja teki maalin toisessa puolivälieräottelussa belgialaista Saint-Gilloisea vastaan. Kaudella 2023–2024 Hložek pelasi Bundesliigassa 23 ottelua, joista vain viisi avauskokoonpanossa, ja teki niissä kaksi maalia. Leverkusen voitti liigamestaruuden ja myös Saksan cupin, jossa Hložek pelasi neljä ottelua ja teki alkukierroksilla kolme maalia. Eurooppa-liigassa Leverkusen ylsi loppuotteluun ja Hložek pelasi yhdeksän ottelua, joissa hän teki kaksi maalia, molemmat alkulohkon päätösottelussa Moldea vastaan.
Hložek siirtyi elokuussa 2024 bundesliigajoukkue TSG Hoffenheimiin.
Hložek on pelannut Tšekin nuorisomaajoukkueissa. Hän pelasi ensimmäisen kerran Tšekin A-maajoukkueessa syyskuussa 2020 Kansojen liigan ottelussa Slovakiaa vastaan. Kesän 2021 EM-kilpailuissa hän tuli vaihdosta kentälle kaikissa kolmessa alkulohko-ottelussa ja neljännesvälierässä. EM-kilpailuissa 2024 hän pelasi avauskokoonpanossa Tšekin toisessa ja kolmannessa alkulohko-ottelussa. Hän on pelannut vuoden 2024 loppuun mennessä 40 maaottelua, joissa hän on ollut 20 kertaa avauskokoonpanossa. Hän on tehnyt maalin lokakuussa 2021 MM-karsintaottelussa Valko-Venäjää, kesäkuussa 2023 ystävyysottelussa Montenegroa ja marraskuussa 2024 Kansojen liigan ottelussa Georgiaa vastaan.
Adam Brodecki

| Adam Brodecki> Henkilötiedot |
| --- | --- |
Syntynyt: 22. helmikuuta 1995 (ikä 29) Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  vasen laitahyökkääjä
Maila:  oikea
Pituus:  180 cm
Paino:  80 kg
Seura
Seura:  EHC Visp
Sarja:  Swiss League
Pelaajaura
Pääsarjaura:  2013–
Aik. seurat:  Brynäs IF (SHL) Växjö Lakers HC (SHL) Linköping HC (SHL) Malmö Redhawks (SHL) JYP (SML) Rytíři Kladno (ČEL) Frölunda HC (SHL) Luleå HF (SHL) HPK (SML)
Adam Max Mikael Brodecki (s. 22. helmikuuta 1995 Tukholma, Ruotsi) on ruotsalainen jääkiekkoilija, joka pelaa Sveitsin toiseksi korkeimmalla sarjatasolla Swiss Leaguen EHC Vispissä. Hän on pelipaikaltaan vasen laitahyökkääjä. Brodecki laukoo oikealta.
Ura > Maajoukkueura

| Mitalit> Maa:   Ruotsi.Miesten jääkiekko.Ivan Hlinkan muistoturnaus  | Mitalit> Maa:   Ruotsi.Miesten jääkiekko.Ivan Hlinkan muistoturnaus  | Mitalit> Maa:   Ruotsi.Miesten jääkiekko.Ivan Hlinkan muistoturnaus  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Břeclav 2012 | jääkiekko |  |
Brodecki pelasi alle 20-vuotiaiden MM-kilpailuissa vuonna 2015 ja alle 18-vuotiaiden MM-kilpailuissa vuonna 2013. Hän pelasi myös alle 18-vuotiaiden Ivan Hlinkan muistoturnauksessa vuonna 2012, jolloin Brodecki voitti pronssia. Hän pelasi myös World U-17 Hockey Challengessa vuonna 2011. Yhteensä Brodecki on pelannut 19 nuorten ja 35 poikien maaottelua.
Ruotsin A-maajoukkueessa Brodecki on pelannut neljä ottelua tehden yhden syöttöpisteen. Hän teki A-maajoukkuedebyyttinsä 4. huhtikuuta 2019 Topoľčanyssä Slovakiaa vastaan. Brodecki merkittiin Ruotsin nelosketjun vasempaan laitaan Joel Kellmanin ja Christopher Mastomäen viereen.
Abdul Ghani Baradar

Abdul Ghani Baradar (s. 1968) on afganistanilainen uskonoppinut ja poliitikko, joka toimii talibanin hallinnon virkaatekevänä varapääministerinä 7. syyskuuta 2021 alkaen.
Baradar on ollut Talibanin näkyvin edustaja vuodesta 2019, kun korkein johtaja Hibatullah Akhundzadan on pysytellyt poissa julkisuudesta.
Baradar kuuluu talibanin perustajajäseniin, ja taisteli  Mohammed Omarin rinnalla jo 1980-luvulla. Hän on naimisissa Omarin sisaren kanssa. Talibanin valtakaudella 1996–2001 hän oli monissa valta-asemissa.Yhdysvaltalaisten hyökättyä maahan vuonna 2001 Baradar pakeni Pakistaniin, missä hän jäi vangiksi 2010, vapautettiin 2018 ja osallistui rauhanneuvotteluihin Yhdysvaltojen kanssa. Tammikuusta 2019  alkaen Baradar johti Talibanin poliittista toimistoa Dohassa Qatarissa, ja allekirjoitti Talibanin puolesta sopimuksen Yhdysvaltojen vetäytymisestä.
Baradaria pidetään kohtuullisen rauhallisena toimijana Talibanin sotilaallisen siiven joukossa.
Baradar syntyi vuonna 1968 Uruzganin maakunnassa ja varttui Kandaharissa.
Aziz Behich

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Aziz Eraltay Behich
Syntymäaika: 16. joulukuuta 1990
Syntymäpaikka: Melbourne, Australia
Pelipaikka: vasen laitapuolustaja
Pituus: 170 cm
Seura
Seura: Dundee United
Seurat
| Vuodet | Seura | O | (M) |
| 2008–2009 | Green Gully |  |  |
| 2009–2010 | Melbourne Victory |  |  |
| 2010 | Hume City |  |  |
| 2010–2013 | Melbourne Heart |  |  |
| 2013–2018 | Bursaspor |  |  |
| 2013–2014 | → Melbourne Heart |  |  |
| 2018–2019 | PSV Eindhoven |  |  |
| 2019–2021 | Istanbul Basaksehir |  |  |
| 2020–2021 | → Kayserispor |  |  |
| 2021–2022 | Giresunspor |  |  |
Maajoukkue
| Australian jalkapallomaajoukkue |  | 54 (2) | 54 (2) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 25. marraskuuta 2022.
Aziz Eraltay Behich (s. 16. joulukuuta 1990 Melbourne) on australialainen jalkapalloilija, pelipaikaltaan vasen laitapuolustaja. Behich edustaa skotlantilaista Dundee Unitedia. Aiemmin hän on pelannut kotimaansa lisäksi Turkissa ja Alankomaissa. Hän on edustanut Australian jalkapallomaajoukkuetta vuodesta 2012.
Behich pelasi MM-kilpailuissa 2018 täyden peliajan Australian kaikissa kolmessa ottelussa. Hän on mukana myös MM-kilpailuissa 2022.
Aiheesta muualla

Kuvia tai muita tiedostoja aiheesta Aziz Behich Wikimedia Commonsissa
Australian joukkue – Jalkapallon MM-kilpailut 2018
1 Ryan |
2 Degenek |
3 Meredith |
4 Cahill |
5 Milligan |
6 Jurman |
7 Leckie |
8 Luongo |
9 Juric |
10 Kruse |
11 Nabbout |
12 Jones |
13 Mooy |
14 Maclaren |
15 Jedinak |
16 Behich |
17 Arzani |
18 Vukovic |
19 Risdon |
20 Sainsbury |
21 Petratos |
22 Irvine |
23 Rogic |
Valmentaja Van Marwijk
Australian joukkue – Jalkapallon MM-kilpailut 2022
1 Ryan |
2 Degenek |
3 Atkinson |
4 Rowles |
5 Karačić |
6 Tilio |
7 Leckie |
8 Wright |
9 Maclaren |
10 Hrustic |
11 Mabil |
12 Redmayne |
13 Mooy |
14 McGree |
15 Duke |
16 Behich |
17 Devlin |
18 Vukovic |
19 Souttar |
20 Deng |
21 Kuol |
22 Irvine |
23 Goodwin |
24 King |
25 Cummings |
26 Baccus |
Valmentaja Arnold
| --- | --- |
Auktoriteettitunnisteet: Henkilöt :  Yle
Abdulmanap Nurmagomedov

Nurmagomedov vuonna 2016.
Abdulmanap Magomedovitš Nurmagomedov (ven. Абдулмана́п Магоме́дович Нурмагоме́дов, avaariksi ГӀабдулманап НурмухӀамадов, Ǥabdulmanap Nurmuhamadov; 10. joulukuuta 1962 – 3. heinäkuuta 2020) oli avaarilaistaustainen venäläinen urheilija ja valmentaja. Hänet tunnetaan Venäjällä eniten sambon maailmanmestareita valmentaneena. Hän oli entisen UFC:n kevytsarjan mestarin Habib Nurmagomedovin isä.
Abdulmanap Nurmagomedov syntyi Sildin kylässä, Tsumanan piirissä Dagestanissa. Hän valmistui vuonna 1987 Pultavan kauppakorkeakoulusta, jossa hän opiskeli kirjanpitoa ja taloustieteitä.
Nurmagomedov aloitti urheilijanuransa vapaapainilla, jota hän muiden yhteisönsä nuorien tavoin oli harrastanut lapsesta saakka. Palvellessaan Neuvostoliiton armeijassa hän aloitti judon ja sambon harjoittelun.
Valmentajana Nurmagomedov saavutti menestystä ensimmäisen kerran, kun hänen veljensä voitti sambon maailmanmestaruuden Ukrainan maajoukkueessa vuonna 1992. Kokonaisuudessaan Nurmagomedov valmensi 18 maailmanmestaria uransa aikana.
Abdulmanap Nurmagomedov kuoli 57-vuotiaana koronaviruskomplikaatioihin. Ollessaan sairaalassa alun perin sydänleikkausjonossa hän sai tartunnan, joka pahensi hänen perussairauttaan. Manageri Ali Abdelaziz ilmoitti Abdulmanapin kuolleen 3. heinäkuuta 2020 Moskovassa. Hänen poikansa Habib Nurmagomedov ilmoitti seuraavan ottelunsa jälkeen, ettei aio jatkaa vapaaottelu-uraa ilman isäänsä.
Aarne Intonen

| Aarne Intonen> Henkilötiedot |
| --- | --- |
Syntynyt: 17. heinäkuuta 2001 (ikä 23) Lieto, Suomi
Kansalaisuus:   Suomi
Jääkiekkoilija
Lempinimi:  Ine
Pelipaikka:  keskushyökkääjä
Maila:  vasen
Pituus:  182 cm
Paino:  91 kg
Seura
Seura:  TPS
Sarja:  SM-liiga
Pelinumero:  41
Pelaajaura
Pääsarjaura:  2019–
Aarne Intonen (s. 17. heinäkuuta 2001 Lieto) on suomalainen jääkiekkoilija, joka edustaa SM-liigajoukkue Turun Palloseuraa. Hän on pelipaikaltaan keskushyökkääjä, mutta Intonen osaa pelata myös laidassa.
Ura > Maajoukkueura

Intonen pelasi alle 18-vuotiaiden MM-kilpailuissa vuonna 2019 ja Ivan Hlinkan muistoturnauksessa vuonna 2018. Hän pelasi myös World U-17 Hockey Challengessa vuonna 2017. Yhteensä Intonen on pelannut yhdeksän nuorten ja 50 poikien maaottelua.
Muuta

Intonen opiskelee Turun kauppaoppilaitoksessa.
Bill Zito

William Francis Zito Jr. (s. 16. syyskuuta 1964) on yhdysvaltalainen jääkiekkovaikuttaja, entinen lakimies ja pelaaja-agentti, joka toimii nykyisin NHL-seura Florida Panthersin toimitusjohtajana. Zito kasvoi Milwaukeen kaupungissa ja opiskeli University School of Milwaukeessa. Vuosina 1984-1987 Zito opiskeli Yalen yliopistossa ja pelasi eri jääkiekkojoukkueissa. Tämän jälkeen hän suoritti oikeustieteen tutkintonsa loppuun Wisconsinin yliopistossa. Valmistumisensa jälkeen Zito toimi harjoittelijana asianajotoimistoissa New Yorkissa ja Chicagossa. Vuonna 1995 Zito perusti ystävänsä Markus Lehdon kanssa pelaaja-agenttitoimisto Acme World Sportsin. Zito edusti Acme World Sportsin kautta monia NHL-pelaajia kuten Tim Thomasia, Tuukka Raskia, Antti Niemeä, Brian Rafalskia, James Wisniewskia ja Kimmo Timosta. Elokuussa 2013 Zito alkoi työskennellä Columbus Blue Jacketsin organisaatiossa. Kesäkuussa 2015 Zito nimettiin Blue Jacketsin AHL-joukkue Cleveland Monstersin toimitusjohtajaksi. 2. syyskuuta 2020 Zito nimettiin Florida Panthersin toimitusjohtajaksi.
| --- | --- |
Auktoriteettitunnisteet: Henkilöt :  Yle 
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bill Zito
Swansong

Swansong on Kuopiossa vuonna 2020 perustettu, melodista death metalia soittava yhtye. Kokoonpanoon kuuluu solisti Jemiina, kitaristit Topi Pitkänen ja Tuomas Leskinen sekä rumpali Jimi Myöhäinen. Yhtyeen basistina toimii Lauri Huovinen. Bändin alkuperäinen rumpali oli Markus Tikkanen ja yhtyeen kitaristina on toiminut vuoteen 2021 saakka Mika Tikkanen. Yhtyeen jäsenillä on taustaa myös useista muista kokoonpanoista, Topi Pitkänen on soittanut Vernjuarmussa, Jeminiina nuorempana punk-kokoonpanossa nimeltä UpYours ja Lauri Huovinen yhtyeessä Bad Baron. Tuomas Leskinen on ollut mukana myös muun muassa Tornando -nimisessä yhtyeessä sekä Bloodred Hourglass -yhtyeen live-kokoonpanossa.
Swansong julkaisi esikoisalbuminsa Awakening saksalaisen Noble Demon-yhtiön kautta 1. joulukuuta 2023. Albumia edelsi yhtyeen omakustanteena vuonna 2022 julkaisema esikois-EP Winter Maiden, jonka Noble Demon -yhtiö uudelleenjulkaisi kansainvälisen levytys- ja jakelusopimuksen allekirjoittamisen jälkeen. Swansong on lisäksi tehnyt useita singlejulkaisuita vuosina 2022-2023.
Swansong äänestettiin sijalle 4. Vuoden tulokas 2022 -kategoriassa Kaaoszinen lukijaäänestyksessä vuoden 2022 parhaista albumeista ja bändeistä. Kesällä 2024 Swansong esiintyi ensimmäistä kertaa festivaalilavoilla sekä Nummirockissa että Tuska Festivaaleilla. Saman vuoden lokakuussa uutisoitiin yhtyeen lähtevän bändivaihtoon Come To Latin America -organisaation Band Swap -projektissa Santiagon CL-Rock -festivaaleille Estadio Santa Laura -stadionille.
Yhtyeen tyyliä on verrattu esimerkiksi Arch Enemy -kokoonpanoon ja Mape Ollilan arvion mukaan "Swansong on joka tapauksessa yksi Suomen heittämällä lupaavimmista metallitulokkaista pitkään aikaan." jo omakustaneena julkaistun debyytti-EP:n aikoihin. Yhtyeen musiikissa sekoittuvat melodinen heavy- ja death metal sekä folk metal, yhtyeen musiikin kuvailussa nostetaan esiin myös 1980- ja 1990 -lukujen vaikutteet erityisesti kitaratyöskentelyssä.
Jäsenet

Jemiina - vokalisti
Topi Pitkänen - lead-kitara
Tuomas Leskinen (2021 eteenpäin) -kitara
Jimi Myöhänen (2022 eteenpäin) -rummut
Lauri Huovinen -basso
Diskografia > Albumi

Awakening (2023, Noble Demon)
Diskografia > EP

Winter Maiden (2022)
Diskografia > Singlet

Lovely Bones (2022)
Here I Stand (2022)
Awakening (2023)
Burning Flames (2023)
Aiheesta muualla

Yhtyeen kotisivut
Yhtyeen Discogs-sivu
Aziz Akhannouch

| Aziz Akhannouch |
| --- | --- |

Marokon pääministeri
 7.10.2021 alkaen  
Edeltäjä:  Saad-Eddine El Othmani
Henkilötiedot
Syntynyt: 1961 Tafraout
Tiedot
Puolue:  RNI ("riippumattomien kansallinen kokoomus")
Tutkinnot:  Sherbrooken yliopisto, Kanada
Aziz Akhannouch (arab. عزيز أخنوش‎, ʿAzīz ʾAḫannūš; s. 1961) on marokkolainen miljardööri ja poliitikko, joka aloitti maansa pääministerinä lokakuussa 2021. Akhannouchin johtama liberaali RNI-puolue  voitti syksyn parlamenttivaalit, ja kuningas Muhammad VI nimitti pääministeriksi liittolaisenaan pidetyn Akhannouchin.
Akhannouch on toiminut aiemmin maatalous- ja kalastusministerinä sekä Souss-Massan alueen maaherrana. Hän opiskeli hallintotieteitä  Kanadassa, Sherbrooken yliopistossa. Hän on myös Aqua Group-nimisen polttoainejakelu- ja viestintäteknologia-alan yrityksen toimitusjohtaja.